สรุปว่าไม่แพง
มีคำถามกำปั้นทุบดิน 3 ข้อ ที่ยังไม่มีคำตอบ ชัดเจน,1,ทำไมยุครัฐบาล คสช. จึงนิยมจัดซื้อ วิธีพิเศษ ??,2,มีความจำเป็นอย่างไร จึงต้องใช้ วิธีพิเศษ??,3,เหตุใดการจัดซื้อ วิธีพิเศษ จึงได้ของแพงเว่อร์เกินควร??,ใครตอบได้ช่วยตอบที จะได้หมดข้อกังขาคาใจ,แม่ลูกจันทร์ กราบเรียนว่า ถ้าไม่มีเหตุจำเป็นเร่งด่วนฉุกเฉินจริงๆ รัฐบาลไม่ควรให้หน่วยราชการจัดซื้อ วิธีพิเศษ ให้เกิดครหานินทา,ควรใช้วิธีเปิดประมูลให้เอกชนแข่งขันราคาให้โปร่งใสบริสุทธิ์ยุติธรรม,ประชาชนผู้จ่ายภาษีให้รัฐบาลเอาไปใช้จ่ายก็จะเกิดความสบายใจ,ถ้าใช้ วิธีพิเศษ แม้จะอ้างว่าของคุณภาพดีราคาต้องแพง,แต่สังคมยังข้องใจว่าทำไมต้อง ซื้อวิธีพิเศษ ตะพึดตะพือ??,ตัวอย่างล่าสุดคือ โครงการจัดซื้อ ตู้กรองนํ้าพลังแสงอาทิตย์ จำนวน 93 ตู้ วงเงิน 51 ล้านบาทของ ศอ.บต.,ใช้การจัดซื้อ วิธีพิเศษ อ้างความจำเป็นเร่งด่วนเพื่อบริการพี่น้องประชาชน,ปรากฏว่า ราคาตู้กรองนํ้าพลังแสง อาทิตย์ ที่ ศอ.บต.จัดซื้อราคาแพงอร่อยเหาะถึงตู้ละ 549,000 บาท,แพงกว่ารถปิกอัพป้ายแดง 1 คัน,ถ้าเทียบกับตู้กรองนํ้าธรรมดา ราคาไม่เกิน 3 หมื่นบาท,หรือถ้าเทียบกับตู้กรองนํ้าพลังแสงอาทิตย์สเปกใกล้เคียงกัน ราคาตู้ละ 2.5 แสนบาทเท่านั้นเอง,ไม่ทราบว่าตู้นํ้าพลังแสงอาทิตย์รุ่นนี้มีสรรพคุณวิเศษอย่างไร จึงแพงเว่อร์กว่าชาวบ้านเท่าตัว??,ข้อน่าสังเกตเพิ่มเติม คือการจัดซื้อตู้กรองนํ้าของ ศอ.บต.ใช้วิธีโยกงบจากโครงการอื่นๆมาดำเนินการ,แถมยังเตรียมจัดซื้อลอต 2 อีก 75 ตู้ วงเงิน 45 ล้านบาท ไปติดตั้งบริการประชาชนจังหวัดภาคใต้ เพิ่มเติม,แม่ลูกจันทร์ ชี้ว่า การจัดซื้อตู้กรองน้ำพลังแสงอาทิตย์วิธีพิเศษตู้ละ 5.4 แสนบาท ราคาแพงกว่ารถปิกอัพป้ายแดง 1 คัน,ทำให้เกิดกระแสวิจารณ์กันเซ็งแซ่ว่าแพงเกินควร,ศอ.บต. จึงต้องตั้งคณะกรรมการสอบข้อเท็จจริง เพื่อป้องกันไม่ให้ปัญหาบานปลาย,ล่าสุด ผลการตรวจสอบสรุปว่า การจัดซื้อตู้กรองน้ำพลังแสงอาทิตย์ 93 ตู้ ราคา 51 ล้านบาท ของ ศอ.บต.ถูกต้อง เหมาะสม คุ้มค่า ไม่มีนอกมีใน ไม่แพงเกินควร,โปร่งใส ขาวจั๊วะ ทุกขั้นตอน,เนื่องจากเป็นตู้กรองน้ำใช้เทคนิคขั้นสูง มีระบบคอมพิวเตอร์ควบคุมผลิตน้ำได้ 4 พันลิตรต่อวัน ราคาจึงสูงกว่าตู้กรองน้ำทั่วไป,ข้อสำคัญตู้กรองน้ำที่ ศอ.บต.จัดซื้อ กำหนดราคากลางตู้ละ 6 แสนบาท,การที่ ศอ.บต.ซื้อราคาตู้ละ 5.4 แสนบาท จึงต่ำกว่าราคากลางตู้ละ 5 หมื่นบาท,ประหยัดงบได้กว่า 4 ล้านบาททีเดียว,แม่ลูกจันทร์ สรุปว่า ของถูกของแพงอยู่ที่ราคากลาง,ถ้าซื้อต่ำกว่าราคากลางถือว่า ไม่แพง,ตู้กรองน้ำพลังแสงอาทิตย์ ตั้งราคากลางตู้ละ 6 แสนบาท,ศอ.บต.ซื้อราคาตู้ละ 5.4 แสนบาท จึงไม่แพง,โชคดีนะเนี่ยที่ไม่ตั้งราคากลางตู้ละ 1 ล้านบาท,ถ้าซื้อราคาตู้ละ 9.5 แสนบาท ก็ถือว่า ไม่แพง,อ้อการซื้อวิธีพิเศษมันดีอย่างนี้แหละโยม.,แม่ลูกจันทร์
แม่ลูกจันทร์ กราบเรียนว่า ถ้าไม่มีเหตุจำเป็นเร่งด่วนฉุกเฉินจริงๆ รัฐบาลไม่ควรให้หน่วยราชการจัดซื้อ วิธีพิเศษ ให้เกิดครหานินทา
จัดซื้อวิธีพิเศษ,สำนักข่าวหัวเขียว,แม่ลูกจันทร์,ของแพง,ตู้กรองน้ำพลังแสงอาทิตย์,ข่าวทั่วไป